Document ID: /roh_data/filtered/fineweb-2-filterrobots_roh.jsonl.gz/35756

Questas finamiras ha il president da la PBD, Martin Landolt, formulà a chaschun da la radunanza da delegads a Winterthur.
En il cumbat electoral vul la PBD dar paisa a 3 temas: il salvament da la via bilaterala, la midada sin il sectur da l'energia cun desister da l’energia atomara e dapli power da dunnas en l'economia.
Na a l’iniziativa da la PCD
Per las votaziuns dals 8 da mars ha la PBD decidì in na a l'iniziativa da la PCD che vul deliberar da la taglia ils supplements d'uffants. Quest'iniziativa na saja betg necessaria perquai che Confederaziun, chantun e vischnancas hajan gia ina politica da famiglias fitg sociala, ha argumentà la Cussegliera guvernativa grischuna Barbara Janom Steiner.